**A Debreceni Egyetem Kossuth Lajos Gyakorló Gimnáziuma és Általános Iskolája**

**járványügyi intézkedési terve**

AZ INTÉZKEDÉSI TERV

1. CÉLJA

A Debreceni Egyetem Kossuth Lajos Gyakorló Gimnáziuma és Általános Iskolája járványügyi intézkedési terve *2020. évi CIX. törvény a koronavírus-világjárvány második hulláma elleni védekezésről, a Nemzeti Népegészségügyi Központ* elvárásai és előírásai és ajánlásai alapján készült *–* összhangban a Debreceni Egyetem Intézkedési tervében foglalt előírásokkal és elvárásokkal *(Intézkedési terv az egészségügyi válsághelyzet időszakában az oktatási feladatok megszervezésére és végrehajtására*)

Az Intézkedési terv céljai:

A Debreceni Egyetem Kossuth Lajos Gyakorló Gimnáziuma és Általános Iskolája (továbbiakban: Intézmény) valamennyi feladatellátási helyén biztosítani a tantermen kívüli digitális oktatást, annak folyamatosságát 2021. március 8-április 7. között az 1-12. évfolyamon A tantermen kívüli digitális oktatás felülete az e-Kréta és az e-Suli. Az érettségi felkészítés céljából 6-10 fős kiscsoportokban érettségi előkészítők szervezhetők az Intézmény területén - a biztonsági előírások betartásával.

Fontos feladatunk:

* a folyamatos kapcsolattartást biztosítani az Intézmény fenntartójával, a szülőkkel, az Intézmény külső partnereivel.
* A pandémia idején minél hatásosabb preventív intézkedéseket biztosítani, ha a járvány megjelenik az Intézményben, a következményeket minimalizálni.

Az Intézkedési terv 2021. 03. 08-án lép hatályba. A világjárvány terjedése újabb intézkedési terveket tehet szükségessé.

* AZ INTÉZKEDÉSI TERV HATÁLYA

Az Intézkedési terv kiterjed az Intézmény valamennyi diákjára, dolgozójára, a tanárjelöltekre. Kiterjed az Intézmény valamennyi feladatellátási helyén külső vállalkozó által biztosított munkavállalóra, mindazokra, akik az Intézmény területén, helyiségeiben tartózkodnak.

1. ÁLTALÁNOS INTÉZKEDÉSEK A PREVENCIÓ ÉRDEKÉBEN

A tantermen kívüli digitális oktatás biztosításáért:

* ha szükséges, technikai eszközöket biztosítunk diákjainknak, tanárainknak az Intézmény lehetőségeihez mérten
* a Debreceni Egyetemmel együttműködve, az egyetem az e-Suli felületét korszerűsítette, megfelelő digitális felületet biztosítunk a tantermen kívüli digitális munkavégzéshez
* kidolgoztuk a végzős diákok, illetve – ha elhúzódik a rendkívüli helyzet – a 9-11. osztályosok számára a kontakt számonkérés és a szakmai konzultáció lehetőségét.
* elkészült feladatellátási helyenként a digitális munkarend valamennyi évfolyam számára

1. A FOLYAMATOS OKTATÁS BIZTOSÍTÁSA

A szülők az iskola honlapján keresztül tájékoztatást kapnak az EMMI intézkedési tervéről, az abban megfogalmazott elvárásokról. Minden szülő köteles gondoskodni gyermeke védelméről: a tiszta védőmaszkról.

Az intézmény területére testhőmérséklet-mérés után csak akkor léphet be az iskola tanulója, dolgozója, gyermeke ügyeit intéző személy, ha a testhőmérséklete nem haladja meg a 37,8 fokot.

Az intézmény honlapján kialakításra került az „Aktuális intézkedések” elnevezésű menüpont, ahol a járványügyi intézkedések kerülnek közzétételre. Erről a szülők, diákok tájékoztatást kaptak.

1. A TANÁROK BIZTONSÁGOS EGYÜTTMŰKÖDÉSÉNEK KIALAKÍTÁSA

Értekezleteket, röpgyűléseket online térben tartunk.

A tanárok a belső networköket kell, hogy használják: belső hálózat, telefon, e-mail.

1. AZ INTÉZMÉNY LÁTOGATÁSA, RENDEZVÉNYEK, KIRÁNDULÁSOK

Az iskolába érkező tanulók és tanárok hőmérsékletét belépés előtt a portánál megmérjük. Ezt a portás végzi. A járványügyi rendelkezéseknek megfelelően a kiszűrt személyeket az erre a célra kijelölt helyiségben elkülönítjük, értesítjük az iskolaegészségügyi orvost. A beteg felügyeletét ellátó személy számara kötelezően előírtuk a maszk asználatát.

A beteg gyerekek elkülönítésére kijelölt helyiségek:

* Csengő utcai feladatellátási hely: A14-es kisterem
* Arany János téri feladatellátási hely: 014 tanterem
* Kossuth utcai feladatellátási hely: 124-es terem

2020.XI.11-től a hallgatók gyakorlás céljából az intézményt nem látogathatják. Visszavonásig számukra online kapcsolattartás és feladat-meghatározás történik.

A titkárság mentesítésére, illetve a tanárok személyes kontaktusának csökkentése érdekében hozott intézkedések:

* a gimnáziumi feladatellátási helyen:
* a tanárok a portán elhelyezett zárt dobozban adják le iskolai ügyintésére vonatkozó kéréseiket, a titkárnő a dobozból azt kivéve intézkedik, majd
* a dokumentumot a tanári fakkban helyezi el lezárt borítékban, melyet a tanár a portán vehet át.
* Ugyanez vonatkozik a szülők, illetve a diákok személyes ügyintézését igénylő adminisztrációs kéréseire is.
* az Arany János téri és a Kossuth utcai feladatellátási helyen:
* A titkárságra belépni szigorúan ügyintézés céljából lehet. Egyszerre egy fő tartózkodhat, két percig bent. Maszk viselése kötelező.

A tanárokat és a szülőket is kértük, hogy amennyiben lehetséges, ügyeiket e-mail útján, elektronikusan intézzék. A titkárságra érkező tanulóknak, szülőknek maszk viselése, valamint a 1,5-2 méteres távolság megtartása kötelező.

Intézkedések kiküldetések, utazások esetén:

* A továbbképzéseket lehetőleg online kell tartani, illetve elvégezni. Amennyiben ez nem lehetséges, a járványügyi szabályokat szigorúan be kell tartani.
* Külföldi távollétet igénylő pályázatok megvalósítására, külföldi versenyeken való részvételre nincs lehetőség.

Mindhárom feladatellátási hely rendezvényeire vonatkozó szabályok:

* az iskolai megemlékezések –online, osztályszinten rendezzük meg,
* az iskolai kirándulásokat elmaradnak,
* a tantestületi kirándulás elmarad,

A Kossuth Utcai feladatellátási hely „Nyílt kapuk” rendezvényét online tartjuk meg.

1. ÉTKEZTETÉSRE VONATKOZÓ SZABÁLYOK

Mindhárom feladatellátási helyen az étkezést az UD Campus Szolgáltató és Tanácsadó Nonprofit Kft-vel együttműködve biztosítjuk.

1. KOMMUNIKÁCIÓS TERV

Az oktatással kapcsolatos híreket a [www.kormany.hu](http://www.kormany.hu/) és a [www.oktatas.hu](http://www.oktatas.hu/) felületein kell követni.

A Debreceni Egyetem Oktatási Igazgatóságával folyamatosan kell konzultálni a szükséges intézkedésekről, feladatokról.

Az Intézmény valamennyi feladatellátási helyének honlapján tájékoztatást kell adni a diákoknak, szüleiknek.

* A honlapon „Aktuális intézkedések a 2020-2021-es tanévben” menüpontot hoztuk létre. Az aktuális Intézkedési terv itt olvasható.
* Az osztályfőnökök folyamatosan tájékoztatják a szülőket

Debrecen, 2021. 03. 08.